

REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

OPĆINSKO VIJEĆE

KLASA: 021-01/17-01/12

UR.BROJ: 2197/05-17-05-2

Veliko Trgovišće,20.12.2017.g.

Na temelju članka 7. stavak 2. Zakona o financiranju političkih aktivnosti i izborne promidžbe („Narodne novine“ broj:24/11., 61/11., 27/13., 2/14., 96/16., i 70/17.), i članka 35. Statuta općine Veliko Trgovišće („Službeni glasnik Krapinsko zagorske županije“ broj 23/09. i 8/13.), Općinsko vijeće općine Veliko Trgovišće na 4. sjednici održanoj 20.prosinca 2017. godine donijelo je

**O D L U K U**

**o raspoređivanju sredstava za redovito**

**godišnje financiranje političkih stranaka i članova predstavničkog tijela**

**izabranih s liste grupe birača**

Članak 1.

Ovom se odlukom uređuje način rasporeda sredstava za redovito godišnje financiranje političkih stranaka i članova predstavničkog tijela izabranih s liste grupe birača u 2018. godini, koji su zastupljeni u Općinskom vijeću općine Veliko Trgovišće ( u daljnjem tekstu: Općinsko vijeće) , sukladno Zakonu o financiranju političkih aktivnosti i izborne promidžbe („Narodne novine“ broj:24/11., 61/11., 27/13., 2/14., 96/16. i 70/17.).

Članak 2.

Pravo na redovito godišnje financiranje iz sredstava Proračuna općine Veliko Trgovišće imaju političke stranke koje imaju člana u Općinskom vijeću i članovi predstavničkog tijela izabrani s liste grupe birača.

Članak 3.

Sredstva za redovito godišnje financiranje osiguravaju se u Proračunu Općine, a raspoređuju na način da se utvrdi jednaki iznos sredstava za svakog vijećnika u Općinskom vijeću tako da pojedinoj političkoj stranci pripadaju sredstva razmjerna broju njezinih vijećnika u trenutku konstituiranja Općinskog vijeća.

Za svakoga izabranog vijećnika podzastupljenog spola, političkim strankama i članovima predstavničkog tijela izabrani s liste grupe birača pripada i pravo na naknadu u visini od 10% iznosa predviđenog po svakom vijećniku, utvrđenog člankom 4. stavak 1. alineja 5. ove Odluke.

Ukoliko pojedinom vijećniku nakon konstituiranja Općinskog vijeća prestane članstvo u političkoj stranci, financijska sredstva koja se raspoređuju sukladno stavku 1. ovog članka ostaju političkoj stranci kojoj je vijećnik pripadao u trenutku konstituiranja Općinskog vijeća.

Ukoliko pojedini vijećnik izabran s liste grupe birača, nakon konstituiranja predstavničkog tijela postane član političke stranke koja participira u predstavničkom tijelu, sredstva ostaju tom članu predstavničkog tijela izabranom s liste grupe birača, te se na istog i nadalje primjenjuju sve odredbe Zakona koje se odnose na članove predstavničkog tijela izabrane s liste grupe birača.

Članak 4.

Iznos sredstava koji pripadaju pojedinoj političkoj stranci za pojedinog vijećnika i pojedinačno vijećnicima izabranim s liste grupe birača iznosi 1.000,00 kn, za vijećnika podzastupljenog spola iznosi 1.100,00 kn, slijedom čega visina sredstava koja u 2018. godini pripadaju korisnicima utvrđuje se kako slijedi:

- ukupni iznos osiguranih sredstava u Proračunu – 13.300,00 kn

- ukupni broj vijećnika 13

- broj vijećnika podzastupljenog spola (žene) – 3

- broj vijećnika izabranih s liste grupe birača - 8

- pripadajući iznos sredstava za 2018.g.

- vijećnici izabrani s liste grupe birača :

1. Ljiljana Vranić, 1.100,00 kn

2. Zdravko Halambek, 1.000,00 kn

3. Damir Jakopčević, 1.000,00 kn

4. Robert Špoljar, 1.000,00 kn

5. Ana Bartol, 1.100,00 kn

6. Matija Bogović, 1.000,00 kn

7. Damir Oborovečki, 1.000,00 kn

8. Anica Tresk, 1.100,00 kn

- Socijaldemokratska partija Hrvatske 1.000,00 kn

- Hrvatska demokratska zajednica 2.000,00 kn

- Hrvatska stranka umirovljenika 1.000,00 kn

- “Bandić Milan 365 – stranka rada i solidarnosti 1.000,00 kn.

Članak 5.

Obvezuje se Jedinstveni upravni odjel općine V.Trgovišće da iznos sredstava iz članka 4. ove Odluke u jednakim iznosima tromjesečno doznačuje na žiroračun pojedine političke stranke odnosno vijećnika.

Članak 6.

Ova Odluka objavit će se u Službenom glasniku Krapinsko zagorske županije a primjenjuje se od 01.01.2018.g.

PREDSJEDNIK

OPĆINSKOG VIJEĆA

Zlatko Žeinski,dipl.oec.